钦定古今图书集成/明伦汇编/宫闱典/第127卷 > 王遇
## 钦定古今图书集成/明伦汇编/宫闱典/第127卷 > 王遇

按《魏书阉官传》：“遇字庆时，本名他恶，冯翊李润镇羌
也。与雷党不蒙俱为羌中彊族。自云其先姓王，后改
氏钳耳。世宗时复改为王焉。自晋世已来，恒为渠长。
父守贵，为郡功曹，卒。遇既贵，追赠安西将军、秦州刺
史、澄城公。遇坐事腐刑，为中散，迁内行令、中曹给事
中，加员外散骑常侍、右将军，赐爵富平子。迁散骑常”
侍、安西将军，进爵宕昌公。拜尚书，转吏部尚书，仍常
侍例降为侯。出为安西将军、华州刺史，加散骑常侍。
幽后之前废也，遇颇言其过。及后进幸，高祖对李冲
等申后无咎，而称遇谤议之罪。冲言：“果尔，遇合死也。”
高祖曰：“遇旧人，未忍尽之，当止黜废耳。”遂遣御史驰
驿免遇官，夺其爵，收衣冠，以民还私第。世宗初，兼将
作大匠，未几，拜光禄大夫，复夺爵废后。冯氏之为尼
也，公私罕相供恤。遇自以常更奉接，往来祇谒，不替旧敬。衣食杂物，每有荐奉，后皆受而不让。又至其馆，
遇夫妻迎送，谒伏侍立，执臣妾之礼。遇性巧，彊于部
分北都方山灵泉、道俗居宇，及文明太后陵庙、洛京
东郊马射坛殿，修广“文昭太后墓园。”太极殿及东西
两堂内外诸门，制度皆遇监作。虽年在耆老，朝夕不
倦，跨鞍驱驰，与少壮者均其劳逸。又长于人事，留意
酒食之间。每逢寮旧，具设肴果，觞膳精丰。然竞于荣
利，趋求势门。赵修之宠也。遇往还宗承，受敕为之监
作，第宅增于本旨，笞击作人，莫不嗟怨。卒于官。初遇
之疾也，太傅、北海王与太妃俱往临问，视其危惙，为
之泣下。其善奉诸贵，致相悲悼如此。赠使持节、镇西
将军、雍州刺史，侯如故。始，遇与抱嶷并为文明太后
所宠，前后赐以奴婢数百人，马牛羊他物称是，二人
俱号富室。遇养弟子厉，本郡太守，稍迁至右军将军，
袭爵宕昌侯，产业有过于遇时。